Иван Тургенев

Иван Тургенев,  Ива́н Серге́евич Турге́нев, *9. новембер 1818, Орел, Россия – †3. септембер 1883, Буживал, Франция, быв русскый писатель, поет и драматик. Еден зоз класикох русской литературы, што зробив найвекшый принос в ей розвой в другой половцѣ XIX. стороча.Richard H. Freeborn: Ivan Turgenev.Révai nagy lexikona, т. 18, c. 532. Дописный член императорской Академии наук в секции русского языка и словесности (1860), честный доктор Оксфордской универзиты (1879), честный член Московской универзиты (1880)Летопись Московского университета.

Найславнѣйшы творы: Ловцьовы запискы (1852), Отцьове и дѣти (1862).

Молоды рокы
Иван Тургенев походив з аристократичной родины, говорило ся лем по французскы, але в домѣ не было злагоды. Отець писателя, выслуженый полковник кавалерии, Сергей Николаевич Тургенев, женив ся лем з розуму, взяв богату, о 6 рокы од него старшу жену, Варвару Петровну Лутовинову, и наконець лишив ю з трьома дѣтми и одышов. Дѣтей воспитовала в строгости и нераз были биты.Венгеров С.

Иван не мав еще ани 15 рокы, коли записав ся на штудии литературы и языка до Московской универзиты, але по року продовжив науку на Санкт-Петербургской универзитѣ, а в роках 1838-1841 на Берлинской универзитѣ. В року 1841 вернув ся до России и достав пост на Министерии внутра, але по двох роках зрезигновав з карьеры урядника и рѣшив ся цѣлком оддати литературѣ.

Зачаток писательства
Тургенев быв на тот час единым российскым писательом зо зъявныма европскыма поглядами и симпатиями. Вплынуло на то и его дѣтство, котре стравив в родовом маетку Спасское-Лутовиново, де деспотично доминовала его мати, де видѣв вельо несправедливости и рабску покорность селян. В его розумѣню литература мала указовати живот реалистично и объективно и прислужити ся ку его вылѣпшѣню.

Зачав публиковати в журналѣ Современник курты повѣданя зо сельского живота котры мали великый успѣх и в року 1852 вышли зберьков под назвов Ловцьовы запискы. Тоты повѣданя указовали высокы людскы якости селян, будили ку ним симпатию и зъявньовали несправедливость их рабского статуса, котрым были фурт обтяжены. 

Коли в яри 1852 умер Николай Гоголь, Тургенев написав о нем некролог, в котром зо захватом говорив о его творчости. Столична цензура публикацию заказала, але Тургенев дав некролог напечатати в Москвѣ. За то быв арештованый на мѣсяць в Санкт-Петербургу, а пак до року 1855 быв му присудженый домашный арешт в Спасском-Лутовиновѣ. В року 1863 выѣхав з России и одтогды жив стало в заграничу. В реалности причинов репресий были его Ловцьовы запискы, хоть Тургенев критизовав панщину доста деликатно. 

Цензор В. В. Львов, котрый допустив публикацию Ловцьовых записок, быв подля особного росказу императора Николая I. пропущеный зо службы без права на пензию.Цейтлин А. Г. Комментарии: «Записки охотника» // И. С. Тургенев. Полное собрание сочинений и писем в 30 т. — 2-е изд., испр. и доп. — М.: Наука, 1979. — Т. 3. Але суть свѣдчѣня, же книга мала великый вплыв на престолонаслѣдника, котрый, доставши владу, ослободив селянство.

На вершинах творчости
Ловцьовы запискы подняли Тургенева в первый ряд русскых прозаикох. Хоть Толстой перевысшать го широкостьов забераня, а Достоевскый — глубинов и оригиналностьов, але Тургенев — первый русскый штилиста. Згущеность е вобще една з главных характерностей Тургенева, котрый зовсѣм не писав обсяжны дѣла, а в Ловцьовых записках она доведена до высшого совершенства: двома-трьома чарками Тургенев рисуе найзложенѣйшый характер.

В далшых роках Тургенев написав шор романох и драм. В Середньой и Западной Европѣ его творы принимали яко жерело познаня идеового и политичного вывоя в России. Сам автор быв противник всякой револуции, а прихылник поступного вывоя, зато его «прогресивных» геройох дакотры критикы поважовали за карикатуру, але были они реалистичны, так же молодежь брала их за взор.Slovník světových literárních děl. 2/M-Ž. Vladimír Macura a kol. Vydání druhé.  — Praha: Odeon, 1989.  Сс. 235-236.

Тургенев стоить меджи великанами свѣтовой литературы, в русской прозѣ е майстром штилистикы, его штил мать силу и живость, а въедно з тым вытонченый, а в описах природы не е му пары. Настрой его звекша моцно песимистичный. Моралный упадок российской ноблесы змальовав хмуравыма, але реалистичныма фарбами. в романѣ Отцьове и дѣти назвав российскых револуционарьох яко первый нигилистами, и одтогды по цѣлом свѣтѣ хоснують тоту назву. На Угорской Руси творы Тургенева переклали по мадярскы Мигаль Финцицкый и  Ласлов Чопей. 

Жерела и одказы
 Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. 
 C. Венгеров: Тургенев (Иван Сергеевич). //Энциклопедический словарь Брокгауза и Ефрона, т. XXXIV (1901): Трумп — Углеродистый кальций, с. 96—106. 
 Richard H. Freeborn: Ivan Turgenev. //Encyclopaedia Britannica.

 Референции 

Катеґорія:Русскоязычны писателе
Катеґорія:Русскоязычны поеты
Катеґорія:Писателе 19. стороча